Wat 'n pragtige ou Karoo huis. Netjies en volledige toegerus. Tannie Anna was baie vriendelik en het selfs vir ons uit die pad uitgegaan om die heerlikste beskuit op versoek te bak. Sal definitief weer daar oornag.
Tuis Huis was presies soos dit op die webwerf geadverteer word - 'n tipiese ou Karoohuisie met plankvloere en 'n sementstoepie. Eenvoudig, silwerskoon en heerkik privaat. Hier is alles wat jy nodig het vir 'n oornagbestemming en sommer 'n lekker Karoobelewenis! Tot 'n blikkie tuisgemaakte beskuit en vars melk in die yskas.
Tuis Huis is 'n gerieflike oorslaapplek. Dit het al die benodighede vir diegene met 'n ekonomiese begroting. Alles was mooi skoon en netjies. Die eienaars is baie vriendelik en behulpsaam.
Na 'n lang reis met my bejaarde ouers was dit voorwaar 'n rustige puik hawe om te rus. Sal dit hoogs aanbeveel.
Tuis Huis is 'n pragtige ou tipiese Karoohuis met ou plankvloere wat hier en daar nog kraak (natuurlik tot groot vermaak van die kinders!) Pragtig skoon en volledig toegerus met baie behulpsame eienaars! Die stewige matrasse met skoon lakens het gesorg vir 'n heerlike nagrus. Daar was tot elektriese muskiet afweerders en die tuisgebakte beskuit was die lekkerste wat ons nog ooit geproe het. Jammer, ons kon niks oorlos nie. Sal definitief weer daar oornag.